CELEX: 
Language: et
Date: 2017-05-19 00:00:00
Title: KOMISJONI DELEGEERITUD MÄÄRUS (EL) …/…, millega muudetakse määrust (EÜ) nr 607/2009 seoses veiniviinamarjasortide nimede ja nende sünonüümidega, mida võib kasutada veinide märgistuses

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu määrusega (EL) nr 1308/2013 (millega kehtestatakse põllumajandustoodete ühine turukorraldus (ÜTK määrus)) antakse komisjonile õigus võtta vastu delegeeritud õigusakte. 
            
            
               Käesoleva delegeeritud õigusakti eesmärk on muuta komisjoni määrust (EÜ) nr 607/2009,
                  1
                et Horvaatia veinitootjatel oleks ka edaspidi võimalik kasutada oma veinide märgistamisel veiniviinamarjasordi „Teran“ nime, mis oli kõnealuses piirkonnas tavapäraselt kasutusel enne Horvaatia ühinemist Euroopa Liiduga 1. juulil 2013, tingimusel et seda võimaldatakse ainult kaitstud päritolunimetuse „Hrvatska Istra“ puhul.
            
            
               Samuti on selle eesmärk täpsustada tingimused, mille täitmise korral võib sordi „Teran“ nime kasutada kõnealuse päritolunimetusega toodete märgistamisel.
            
            
               Käesoleva delegeeritud õigusakti vastuvõtmisel puudub finantsmõju. 
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Veinisektori eksperdirühmas toimusid 28 liikmesriigi ekspertide osalusel konsultatsioonid. Eksperdirühma 24. jaanuari 2017. aasta kohtumisel tutvustati õigusakti teksti, et see lõplikult vormistada.
            
            
               17. märtsil 2017 avaldati delegeeritud õigusakti eelnõu neljaks nädalaks komisjoni portaalis „Parem õigusloome“, et üldsus saaks esitada märkusi. Kokku saadi märkusi 11 osalejalt, nende hulgas oli kuus vabaühendust, kaks ELi kodanikurühma, üks akadeemiline asutus / uurimisinstituut, üks riiklik ametiasutus ja üks kutseliit.
            
            
               Enamikus saadud vastustest rõhutati juba varem ühelt poolt Sloveenia ametiasutuste ja veinisektori esindajate ning teiselt poolt komisjoni vahel eri tasanditel peetud kirjavahetuses esitatud arvamusi. Eelkõige oli tegemist küsimustega, et seatakse kahtluse alla õigustik seoses kaitstud päritolunimetusega „Teran“, et Horvaatias puudub nime „Teran“ kasutamise tava ning et on oht tarbijaid eksitada või sellist piirkonda laiendada, kus nime „Teran“ Horvaatias kasutatakse.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Delegeeritud õigusaktis on esitatud määruse (EÜ) nr 607/2009 muudatused, millega võimaldatakse Horvaatia veinitootjatel kasutada kaitstud päritolunimetuse „Hrvatska Istra“ all oma veinide märgistamisel veiniviinamarjasordi „Teran“ nime.
            
            
               KOMISJONI DELEGEERITUD MÄÄRUS (EL) …/…,
            
            
               19.5.2017,
            
            
               millega muudetakse määrust (EÜ) nr 607/2009 seoses veiniviinamarjasortide nimede ja nende sünonüümidega, mida võib kasutada veinide märgistuses
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007,
                  2
                eriti selle artikli 100 lõiget 3,
            
            
               ning arvestades järgmist:
            
         
         
            
               (1)Horvaatia ühines Euroopa Liiduga 1. juulil 2013.
            
            
               (2)Pidades silmas oma peatset ühinemist Euroopa Liiduga 1. juulil 2013, taotles Horvaatia, et tema riiklik veiniviinamarjasortide loetelu kantaks loetellu, mis oli esitatud komisjoni määruse (EÜ) nr 753/2002
                  3
                II lisas ja mis on praegu esitatud komisjoni määruse (EÜ) nr 607/2009
                  4
                XV lisas, milles on loetletud need veiniviinamarjasordid, mis sisaldavad päritolunimetust ja mida võib kasutada veinide märgistuses. Vastavalt Euroopa Parlamendi ja nõukogu määrusele (EÜ) nr 1234/2007
                  5
                teatas komisjon Horvaatiale, et riiklik sordiloetelu ei pea olema liidu tasandil heaks kiidetud ja et iga liikmesriik otsustab ise oma loetelu üle. Samuti teatas komisjon Horvaatiale, et vastavalt eelmiste ühinemiste juures järgitud praktikale, eelkõige vastavalt komisjoni määrusele (EÜ) nr 1429/2004,
                  6
                millega muudetakse määruse (EÜ) nr 753/2002 II lisa, toimub Horvaatia veiniviinamarjade sordinimede lisamine määruse (EÜ) nr 607/2009 XV lisa loetellu pärast ühinemist. Selle teabe põhjal eemaldas Horvaatia kõnealuse nõude oma läbirääkimisseisukohast. 
            
            
               (3)Komisjoni määruse (EÜ) nr 607/2009 XV lisa on muudetud komisjoni määrusega (EL) nr 753/2013,
                  7
                et lisada sellesse eelkõige veiniviinamarjasortide nimed, mida kasutatakse tavapäraselt Horvaatia territooriumil toodetavate veinide turustamisel ning mis koosnevad osaliselt või täielikult liidus kaitstud päritolunimetusest või liidus kaitstud geograafilisest tähisest, nii et neid oleks ka edaspidi võimalik kasutada kaitstud päritolunimetuse või kaitstud geograafilise tähisega Horvaatia veinide märgistamisel. Võttes arvesse küsimuse tundlikkust Sloveenia jaoks, on veiniviinamarjasordi „Teran“ nimi, mis on homonüümne Sloveenia kaitstud päritolunimetusega „Teran“ (PDO-SI-A1581), käesoleva määruse kohaldamisalast välja jäetud, kuna selle suhtes oodatakse Horvaatia ja Sloveenia vahel läbiräägitavat seisukohta.
            
            
               (4)Horvaatia piiras oma taotluse kasutada veiniviinamarjasordi „Teran“ nime neile veinidele, millel on kaitstud päritolunimetus „Hrvatska Istra“ (PDO-HR-A1652). Hoolimata taotletud loa territoriaalsest piirangust ja komisjoni tehtud jõupingutustest ei olnud võimalik leida kompromisslahendust Horvaatia ja Sloveenia vahel.
            
            
               (5)Kui läbirääkimiste teel lahendust ei leita, hoolimata komisjoni pingutustest püüda Horvaatia ja Sloveenia seisukohti lähendada, ja kui teavet, mis on komisjoni käsutuses märgistamisel seoses veiniviinamarjasordiga „Teran“ kehtiva tava kohta, on kontrollitud, tuleks kõnealuse sordi nimi kanda määruse (EÜ) nr 607/2009 XV lisa A osasse seotuna kaitstud päritolunimetusega „Hrvatska Istra“. 
            
            
               (6)Arvestades aga Sloveenia poolt väljendatud reservatsioonidega seoses väidetava ohuga, et tarbijat eksitatakse, ja püüdes leida lahenduse, mis rahuldaks kõiki asjaomaseid tootjaid ja mida toetaksid kõik asjaomased liikmesriigid, peab komisjon asjakohaseks täpsustada tingimused, mille täitmise korral võib sordi „Teran“ nime kasutada kõnealuse päritolunimetusega toodete märgistamisel, võttes sellega seoses arvesse tingimusi, mille Horvaatia ise kavatseb oma tootjatele kehtestada. 
            
            
               (7)Seepärast tuleks määrust (EÜ) nr 607/2009 vastavalt muuta.
            
            
               (8)Horvaatia kandmine määruse (EÜ) nr 607/2009 XV lisa A osasse seoses veiniviinamarjasordi „Teran“ nime kasutamisega peaks jõustuma tema ühinemise kuupäeval, 1. juulil 2013, kuna Horvaatia esitas taotluse enne seda kuupäeva ning ühinemise hetkel oli nime „Teran“ veiniviinamarjasordi tähenduses tavapärane kasutus Horvaatia territooriumil toodetud veinide turustamisel harilik praktika ja käesoleva määruse vastuvõtmine lükati edasi ainult seetõttu, et oodati läbirääkimistel põhinevat lahendust. Samadel põhjustel tuleks ette näha üleminekusäte seoses veinidega, mis on toodetud enne käesoleva määruse jõustumist,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EÜ) nr 607/2009 XV lisa A osasse lisatakse järgmine rida 55:
            
            
               „
            
            
                     
                        55
                     
                  
                  
                     
                        Teran (SI)
                     
                  
                  
                     
                        Teran
                     
                  
                  
                     
                        Horvaatia (3) 
                     
                  
               
               (3) Ainult kaitstud päritolunimetuse „Hrvatska Istra“ (PDO-HR-A1652) puhul tingimusel, et „Hrvatska Istra“ ja „Teran“ paiknevad samas nägemisväljas ning et nime „Teran“ tähemärgi suurus on väiksem „Hrvatska Istra“ kirjutamisel kasutatud tähemärgi suurus.“ 
            
            
               Artikkel 2
            
            
               Kaitstud päritolunimetusega „Hrvatska Istra“ (PDO-HR-A1652) veine, mis on toodetud enne käesoleva määruse jõustumist kooskõlas kohaldatavate õigusaktidega, võib turustada kuni varude lõppemiseni isegi juhul, kui need ei vasta neile märgistamise tingimustele, mis on ette nähtud määruse (EÜ) nr 607/2009 XV lisa A osa reaga 55, mis lisatakse käesoleva määruse artikliga 1.
            
            
               Artikkel 3
            
            
               Käeolev määrus jõustub selle Euroopa Liidu Teatajas avaldamise päeval.
            
            
               Seda kohaldatakse alates 1. juulist 2013. 
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
         
         
            
               Brüssel, 19.5.2017
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        Komisjoni 14. juuli 2009. aasta määrus (EÜ) nr 607/2009, millega kehtestatakse üksikasjalikud rakenduseeskirjad nõukogu määrusele (EÜ) nr 479/2008 seoses teatavate veinitoodete kaitstud päritolunimetuste, kaitstud geograafiliste tähiste, traditsiooniliste nimetuste, märgistuse ja esitlusvälimusega (ELT L 193, 24.7.2009, lk 60).
               
               
                  
                     (2)
                  
                        ELT L 347, 20.12.2013, lk 671. 
               
               
                  
                     (3)
                  
                        Komisjoni 29. aprilli 2002. aasta määrus (EÜ) nr 753/2002, milles sätestatakse teatavad nõukogu määruse (EÜ) nr 1493/1999 rakenduseeskirjad veinisektori toodete kirjeldamise, nimetamise, esitlemise ja kaitse osas (EÜT L 118, 4.5.2002, lk 1).
               
               
                  
                     (4)
                  
                        Komisjoni 14. juuli 2009. aasta määrus (EÜ) nr 607/2009, millega kehtestatakse üksikasjalikud rakenduseeskirjad nõukogu määrusele (EÜ) nr 479/2008 seoses teatavate veinitoodete kaitstud päritolunimetuste, kaitstud geograafiliste tähiste, traditsiooniliste nimetuste, märgistuse ja esitlusvälimusega (ELT L 193, 24.7.2009, lk 60).
               
               
                  
                     (5)
                  
                        Nõukogu 22. oktoobri 2007. aasta määrus (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).
               
               
                  
                     (6)
                  
                        Komisjoni 9. augusti 2004. aasta määrus (EÜ) nr 1429/2004, millega muudetakse määrust (EÜ) nr 753/2002, milles sätestatakse teatavad nõukogu määruse (EÜ) nr 1493/1999 rakenduseeskirjad veinisektori toodete kirjeldamise, nimetamise, esitlemise ja kaitse osas (ELT L 263, 10.8.2004, lk 11).
               
               
                  
                     (7)
                  
                        Komisjoni 2. augusti 2013. aasta rakendusmäärus (EL) nr 753/2013, millega muudetakse määrust (EÜ) nr 607/2009, millega kehtestatakse üksikasjalikud rakenduseeskirjad nõukogu määrusele (EÜ) nr 479/2008 seoses teatavate veinitoodete kaitstud päritolunimetuste, kaitstud geograafiliste tähiste, traditsiooniliste nimetuste, märgistuse ja esitlusvälimusega (ELT L 210, 6.8.2013, lk 21).